Publication: Magyar Közlöny
Issue: MK-2001-87 (Year: 2001, Number: 87)
Era: 1990-2004
Section: A 16/1994. (VII. 8.) MKM rendelet melléklete
Paragraph Index: 711

3. Szakmai gyakorlat 3.1. Tervezés A jelölt ismerje: — a grafikai munkaeszközök használatát, grafikai technikákat, — kézi papírfestési eljárásokat (márványozás, úsztatás), — a képgrafikai szabályozókat, nemzetközi műfaji jelzéseket. 2001/87. szám Legyen képes az ötletvázlattól — a tervezés folyamán — a kész munka esztétikus megjelenítésére, ábrázolására. 3.2. A könyvkötés technológia területén A jelölt ismerje: — a könyv szerkezetét (könyvtábla, könyvtest), — a kötésfajtákat, — a használt könyvek újrakötésének módját. Legyen képes: — az előigazítás előzékelés, fűzés műveleteinek elvégzésére, a könyvtest fűzés utáni megmunkálására, — a vágást kézi lemezollóval, ívvágógéppel, — fél- és egész vászonkötéseket, — a könyvtábla anyagainak szabását, — a könyvtábla elkészítését, — beakasztott szerkezeteket, — francia betáblázást, — betáblázott kötéseket, — ereszreverést — oromszegővarrást, — sima gerincet, álbordás gerincet, — szoros betáblázást, — fél- és egész bőrkötéseket, — könyvborító bőrszabást, hántolást, felhúzást, — bőrdíszítő technikákat (hideg és meleg eljárások), — kéziszedést, — tábla- és gerincnyomás munkafolyamatait, — présaranyozási eljárásokat, — kézi legyezősített ragasztókötést, — a paszpartuzás vállfajait, technikáit, — ragasztási eljárásokat, kasírozást, laminálást, — kereskedelmi nyomtatványok megmunkálási (perforálás, bigelés, élbevágás, regiszter vágás) eljárásait elvégezni, alkalmazni. 3.3. Könyvrestaurálási alapismeretek A jelölt ismerje: — a kémiai alapfogalmakat — a papírkonzerválási módszereket (mechanikus, vegyszeres eljárásokat), — papírkiegészítés kézi és gépi módszereit, — a laminálást, — a könyvrestaurálásnál alkalmazható anyagokat, vegyszereket, — a bőrkonzerválást (álcserzés, likkerezés), — a dokumentáció eljárásokat (rajz, fotó), — a könyvrestaurálás etikáját. Legyen képes: — a munkaterületek (műhely, labor) kialakítására és működtetéséhez szükséges műszaki, vegyi, munkavédelmi ismeretek alkalmazására, — a gyakorlati munka végzéséhez szükséges kézi és gépi szerszámok, berendezések szakszerű használatára.

Source: https://magyarkozlony.hu/hivatalos-lapok/da8281e967de8fc7b4b83cc806cfd07e2fbd7a07/dokumentumok/ec5c507b73da2ff006b46847cf08268ed0640a6c/letoltes